לקסוס RX

לקסוס RX (באנגלית: Lexus RX) היא מכונית משפחתית יוקרתית במרכב קרוסאובר, בעלת חמישה מקומות ישיבה, שמיוצרת על ידי לקסוס משנת 1998. היא נחשפה בדצמבר 1997.

== דור ראשון (שם קוד XU10) ==
דור ראשון
דור ראשון מתיחת פנים
הדור הראשון יוצר בין ינואר 1998 לינואר 2003. הדור הראשון נחשף בדצמבר 1997 ביחד עם טויוטה הארייר המקבילה של טויוטה ל-RX. הרעיון לייצר רכב שטח/פנאי יוקרתי עלה ב-1993 על ידי מכירות טויוטה מוטור (TMS) ומנהלי טויוטה. עד 1994, הדגם הוצע באופן רשמי על ידי מנהלי TMS בפגישת תכנון מוצר בטויוטה סיטי, יפן והוכנס לפיתוח. בדצמבר 1995 אושר העיצוב הסופי לייצור, אבות טיפוס עברו בדיקות מאוחר יותר בשנת 1996<ref name="Dawson"></ref>. בתערוכת הרכב הבילאומית של שיקגו ב-9 בפברואר 1997 הציגה לקסוס את דגם הקונספט המקדים<ref name="sport-ute"></ref>. העיצוב של הדור הראשון הזכיר מעט מרכב סטיישן בחלק האחורי של הרכב.

הדור הראשון כלל מנוע בנזין V6 צילינדרים בנפח 3.0 ליטר המספק 220 כ"ס. תיבת הילוכים אוטומטית בעלת ארבעה הילוכים והנעה כפולה<ref></ref>.

=== מתיחת פנים שנת 2000 ===
בשנת 2000 חשפה לקסוס את מתיחת הפנים ל-RX<ref></ref>. מתיחת הפנים כללה עיצוב חדש לפנסים הקדמים והאחורים ותאורה חדשה. בתחום ההנעה החליפה לקסוס את מנוע ה-V6 בנפח 3.0 ליטר במנוע I4 צילינדרים בנפח 2.4 ליטר המספק 157 כ"ס<ref></ref>. הנעה קדמית או כפולה היו כאופציה לבחירה.

=== מידות ===
אורך הדור הראשון היה 4,580 מ"מ, רוחב הדור הראשון היה 1,815 מ"מ, גובה הדור הראשון היה 1,670 מ"מ, בסיס הגלגלים בדור הראשון עמד על 2,615 מ"מ.

== דור שני (שם קוד XU30) ==
דור שני
דור שני הגרסה היברידית
דור שני מתיחת פנים
הדור השני יוצר בין פברואר 2003 לדצמבר 2008. הדור השני הוצג בתערוכת הרכב הבינלאומית של אמריקה הצפונית בינואר 2003<ref></ref>. פיתוח פלטפורמת טויוטה K עליה נבנתה ה-RX החדשה החלה ב-1998 עם אישור סופי בשנת 2002<ref></ref>. העיצוב החיצוני היה מודרני יותר ויוקרתי יותר מאשר הדור הראשון שלא היה מושך בעיצובו. פנים הדגם היה יוקרתי בעיצוב של מכונית מנהלים.

הדור השני כלל שלושה מנועי בנזין כולם בתצורת V6<ref></ref>, הראשון בנפח 3.0 ליטר המספק 204 כ"ס, השני בנפח 3.3 ליטר המספק 228 כ"ס והשלישי בנפח 3.5 ליטר המספק 276 כ"ס. לכל המנועים תיבת הילוכים אוטומטית בעלת חמישה הילוכים. נתון התאוצה מ-0 ל-100 קמ"ש אורך 9.0 שניות (3.0 ליטר), 10.4 שניות (3.3 ליטר) ו-7.8 שניות (3.5 ליטר), המהירות המרבית לכל המנועים עמדה על 200 קמ"ש.

=== לקסוס RX 400h ===
בינואר 2004 חשפה לקסוס בתערוכת הרכב הבינלאומית של צפון אמריקה את הגרסה היברידית ל-RX<ref></ref>. היא המכונית פרימיום היברידית הראשונה<ref></ref>. היא כוללת מערכת הנעה היברידית המשלבת בין מנוע בנזין V6 צילינדרים בנפח 3.3 ליטר עם שני מנועים חשמליים, יחד הם מספקים 211 כ"ס ב-4,500 סל"ד. תיבת הילוכים רציפה והנעה קדמית. נתון התאוצה עומד על 7.6 שניות ומהירות מרבית של 200 קמ"ש<ref></ref>. צריכת הדלק המשולבת עומדת על 8.1 ליטר לכל 100 ק"מ.

=== מתיחת פנים שנת 2008 ===
בסוף 2007 הציגה לקסוס לשנת 2008 את מתיחת הפנים ל-RX. מתיחת הפנים כוללת עיצוב מעודכן ופגושים חדשים.

=== מידות ===
אורך הדור השני היה 4,740 מ"מ, רוחב הדור השני היה 1,845 מ"מ, גובה הדור השני היה 1,730 מ"מ, משקל הדור השני עמד בין 1,910 ל-2,380 ק"ג, בסיס הגלגלים בדור השני עמד על 2,715 מ"מ.

== דור שלישי (שם קוד AL10) ==
דור שלישי
דור שלישי הגרסה היברידית מתיחת פנים
הדור השלישי יוצר בין נובמבר 2008 ל-2015. הדור השלישי נחשף ב-19 בנובמבר 2008 בתערוכת הרכב של לוס אנג'לס. העיצוב החדש התבסס על שפת העיצוב החדשה של לקסוס "L-finesse" המתאפיינת בעיקר בעיצוב פרימיום יוקרתי ונוח מאוד. בתחום ההנעה שיווקה לקסוס את הדור השלישי עם שתי יחידות הנעה. מנוע בנזין V6 בנפח 3.5 ליטר משופר המספק כעת 277 כ"ס. תיבת הילוכים אוטומטית בעלת שישה הילוכים. את הדגם היברידי חשפה לקסוס תחת השם "450h" והוא כולל מערכת הנעה היברידית המשלבת בין מנוע בנזין V6 בנפח 3.5 ליטר עם שני מנועים חשמליים, יחד הם מספקים 300 כ"ס. תיבת הילוכים רציפה ונתון תאוצה של 7.8 שניות ומהירות מרבית של 200 קמ"ש. צריכת הדלק המשולבת עומדת על 6.3 ליטר לכל 100 ק"מ. פליטת הפחמן דו-חמצני עומדת על 148 גרם לק"מ.

=== מתיחת פנים שנת 2012 ===
ב-11 במרץ 2012 חשפה לקסוס בתערוכת הרכב הבינלאומית של ז'נבה את מתיחת הפנים ל-RX<ref></ref>. מתיחת הפנים עדינה יחסית וכוללת עדכון לחלק הקדמי, עם גריל ופנסים חדשים המיישרים קו עם הלקסוס GS. בחלק האחורי ובפנים הרכב המצב נשאר כמעט זהה, עם גלגל הגה חדש ועיצוב מעט שונה לדשבורד.

=== מידות ===
אורך הדור השלישי היה 4,770 מ"מ, רוחב הדור השלישי היה 1,885 מ"מ, גובה הדור השלישי היה 1,685 מ"מ, משקל הדור השלישי עמד בין 2,050 ל-2,280 ק"ג, בסיס הגלגלים בדור השלישי עמד על 2,741 מ"מ.

== דור רביעי (שם קוד AL20) ==
דור רביעי
דור רביעי הגרסה היברידית
גרסת ה-RX L
דור רביעי מתיחת פנים
הדור הרביעי יוצר בין ספטמבר 2015 למאי 2022. הדור הרביעי נחשף בתערוכת הרכב הבינלאומית של ניו יורק ב-1 באפריל 2015

<ref></ref>. בנושא העיצוב הפעם לקסוס עיצבה את הדגם באופן יוקרתי אך גם קרבי וספורטיבי. בתא הנוסעים השינוי מורגש עוד יותר כאשר ציידה אותו לקסוס בחומרים אכותיים ובעיצוב יוקרתי, לקסוס ציידה את ה-RX בלוח מחוונים חדש, מערכת מולטימדיה עם מסך מרכזי "צף" בגודל של 12.3 אינץ' ובתצוגה עילית צבעונית גדולת ממדים. לקסוס RX מצויד במערכת הבטיחות האקטיבית החדשה של לקסוס " Lexus Safety System+" הכוללת מערכת בלימה אוטונומית, בקרת שיוט אדפטיבית, התראה על סטייה מנתיב הנסיעה, התראה על תנועה חוצה מאחור, תאורה ראשית אדפטיבית מסוג LED, מבט 360 מעלות, מערכת חנייה אוטונומית ועוד. שיווק הדור הרביעי בישראל החל ב-10 בינואר 2016<ref></ref>.

בתחום ההנעה שיווקה לקסוס את הדור הרביעי עם שלושה מערכות הנעה משודרגות 2 משווקת בשווקים נרחבים בעולם כולל ישראל<ref></ref> ו-1 משווקת בישראל ובאירופה בלבד<ref></ref>. הראשונה, מנוע בנזין V6 בנפח 3.5 ליטר המספק 300 כ"ס ו-37.7 קג"מ. תיבת הילוכים אוטומטית בעלת שמונה הילוכים. נתון התאוצה עומד על 8.2 שניות ומהירות מרבית של 200 קמ"ש. צריכת הדלק המשולבת בדגם זה עומדת על 10.9 ק"מ לליטר. השנייה, מערכת הנעה היברידית המשלבת בין מנוע בנזין V6 בנפח 3.5 ליטר עם שני מנועים חשמליים, יחד יוצרים שלושת המנועים הספק של 313 כ"ס. תיבת הילוכים רציפה עם בקרה אלקטרונית E-CVT. נתון התאוצה עומד על 7.7 שניות ומהירות מרבית של 200 קמ"ש. צריכת הדלק המשולבת בדגם זה עומדת על 18.2 ק"מ לליטר.

לישראל ואירופה הציגה לקסוס מנוע בנזין I4 צילינדרים בנפח 2.0 ליטר טורבו המספק 238 כ"ס בין 4,800 ל-5,600 סל"ד ומומנט מרבי של 35.7 קג"מ בין 1,650-4,000 סל"ד<ref></ref>. תיבת הילוכים אוטומטית בעלת שישה הילוכים והנעה כפולה, נתון נתאוצה עומד על 9.5 שניות ומהירות מרבית של 200 קמ"ש. צריכת הדלק המשולבת בדגם עומדת על 12.7 ק"מ לליטר.

=== לקסוס RX L ===
היא גרסה בעלת 7 מקומות ובסיס גלגלים גדול יותר. היא נחשפה ב-30 בנובמבר 2017 בתערוכת הרכב הבינלאומית של לוס אנג'לס<ref></ref> והגיעה לישראל ב-4 ביוני 2018<ref></ref>. היא משווקת עם שתי יחידות ההנעה הבסיסיות.

=== מתיחת פנים שנת 2020 ===
ב-30 במאי 2019 חשפה לקסוס את מתיחת הפנים ל-RX<ref></ref>. היא כוללת מגוון שינויים עיצוביים חדשים ומעודכנים לעיצוב החיצוני, ובפנים הרכב ישנפ אפשרויות למסכים בגדלים שונים ולראשונה תוספת של ממשק אנדרואיד אוטו ואפל קאר-פליי למערכת המולטימדיה, ממשקים המאפשרים בנוסף לשלל האפליקציות הזמינות, כגון ספוטיפיי, וויז ווואטסאפ, גם תפעול קולי באמצעות העוזרת של גוגל או SIRI של אפל. בתחום ההנעה אין כל שינוי. מתיחת הפנים הגיעה לישראל ב-9 בדצמבר 2019.

=== מידות ===
אורך הדור הרביעי היה בין 4,890 ל-5,000 מ"מ, רוחב הדור הרביעי היה 1,895 מ"מ, גובה הדור הרביעי היה בין 1,685 ל-1,710 מ"מ, משקל הדור הרביעי עמד בין 1,995 ל-2,275 ק"ג, בסיס הגלגלים בדור הרביעי עמד על 2,790 מ"מ.
== דור חמישי (שם קוד AL30) ==
דור חמישיהדור החמישי והנוכחי נחשף ב-1 ביוני 2022<ref></ref>. הדור החדש משווק לראשונה בדגם פלאג-אין<ref></ref> לצד דגם ביצועים היברידי RX 500h עם 371 כ"ס<ref></ref>. העיצוב החיצוני של הדור החמישי זהה ברובו לדור הרביעי אך יותר מודרני, תא הנוסעים שונה לגמרי מהדור הרביעי וכולל מערכת מולטימדיה חדשה גדולה ומהירה יותר מהמערת של הדור הרביעי.

בתחום ההנעה משווקת לקסוס את הדור החמישי עם ארבעה מערכות הנעה<ref></ref>. מערכת הנעה היברידית פלאג-אין המשלבת בין מנוע בנזין בנפח 2.5 ליטר עם שתי מנועים חשמליים המספקים יחד 306 כ"ס והנעה כפולה. סוללת ליתיום-יון בקיבלות של 18.1 קוט"ש המאפשרת טווח נסיעה חשמלי של 65 ק"מ. מערכת הנעה היברידית המשלבת בין מנוע בנזין בנפח 2.4 ליטר טורבו עם שתי מנועים חשמליים המספקים יחד 371 כ"ס והנעה כפולה, תיבת הילוכים אוטומטית בעלת שישה הילוכים וצריכת דלק משולבת של בין 11.8 ל-12.2 ק"מ לליטר. מערכת הנעה היברידית המשלבת בין מנוע בנזין בנפח 2.5 ליטר עם שתי מנועים חשמליים המספקים יחד 245 כ"ס. צריכת דלק משולבת של בין 14.9 ל-15.6 ק"מ לליטר. מנוע בנזין בנפח 2.4 ליטר טורבו המספק 279 כ"ס והנעה כפולה. תיבת הילוכם אוטומטית בעלת שמונה הילוכים וצריכת דלק משולבת של 11.4 ק"מ לליטר.

=== מידות ===
אורך הדור החמישי עומד על 4,890 מ"מ, רוחב הדור החמישי עומד על 1,920 מ"מ, גובה הדור החמישי עומד על 1,710 מ"מ, בסיס הגלגלים בדור החמישי עומד על 2,850 מ"מ.

== קישורים חיצוניים ==

* 
== הערות שוליים ==

RX
קטגוריה:מכוניות מנהלים
קטגוריה:קרוסאובר
קטגוריה:מכוניות משפחתיות גדולות
קטגוריה:כלי רכב המורכבים ביפן
קטגוריה:כלי רכב המורכבים בקנדה
קטגוריה:דגמי מכוניות שהושקו ב-1997